**Aiman al-Zawahri** (usein myös muodossa **Ayman al-Zawahiri**, arab. أيمن الظواهري‎, *’Ayman aẓ-Ẓawāhirī*; 19. kesäkuuta 1951 Giza, Egypti – 31. heinäkuuta 2022 Kabul, Afganistan) oli egyptiläinen radikaali islamisti, jota pidettiin terroristijärjestö al-Qaidan pääideologina ja yhtenä vaarallisimmista terroristeista 25 viime vuoden aikana.

Aiman al-Zawahri on käyttänyt useita peitenimiä, kuten **Abu Muhammad, Abu Fatima, Muhammad Ibrahim, Abu Abdallah, Abu al-Mu'iz, The Doctor, The Teacher, Nur, Ustaz, Abu Mohammed, Abu Mohammed Nur al-Deen, Abdel Muaz** ja **Dr. Ayman al Zawahiri**. FBI oli etsintäkuuluttanut hänet epäiltynä Itä-Afrikassa 1998 tehdyistä pommi-iskuista Yhdysvaltojen lähetystöjä vastaan. Pidätykseen johtavista vihjeistä oli luvattu 25 miljoonaa dollaria.

Kesäkuussa 2011 tiedotusvälineissä kerrottiin, että al-Zawahri nousi al-Qaidan johtajaksi, emiiriksi, Osama bin Ladenin kuoltua Yhdysvaltain sotilaallisessa iskussa Pakistanissa edelliskuussa. Vaikka häntä pidetään hyvin vaarallisena, hänellä ei ollut samaa karismaa, eikä al-Qaidakaan ole enää entisenlainen vahva järjestö vaan lähinnä löyhä verkosto.

Al-Zawahri valmistui lääkäriksi vuonna 1974 Kairon yliopistosta ja oli silmäkirurgi. Hän oli yksi avainhenkilöistä Egyptin presidentin Anwar Sadatin murhassa vuonna 1981. Al-Zawahiri oli myös yksi al-Qaidan perustajista yhdessä Osama bin Ladenin ja Abdallah Azzamin kanssa ja toimi bin Ladenin kakkosmiehenä vuosina 1988–2011.

Al-Zawahrin perheenjäseniä kuoli Yhdysvaltojen Kandahariin tekemässä ilmaiskussa vuonna 2001. Hänen isoisänsä oli Kairon Al-Azharin moskeijan 34. imaami, hänen isänsä lääketieteen professori. Hän oli Osama bin Ladenin henkilääkäri ja neuvonantaja. Helmikuussa 2012 hän antoi tukensa Syyrian kansannousulle.

Yhdysvallat tappoi 31. heinäkuuta 2022 Al-Zawahrin AGM-114 Hellfire –ohjusiskulla asuntoon, jossa Al-Zawahri oleskeli perheineen. Perheenjäsenet eivät tiettävästi vahingoittuneet iskussa. Asunnon omisti Haqqani-verkoston johtaja Sirajuddin Haqqani.

Al-Qaida on väittänyt, että Al-Zawahri esiintyy joulukuussa 2022 julkaistulla videolla, mutta videota ei ole aukottomasti voitu vahvistaa kuvatun elokuun jälkeen.

Lähteet
-------

1. ↑  Spåra, Sami: Yhdysvallat tappoi Al-Quaidan johtajan *Yle Uutiset*.  2.8.2021. Viitattu 2.8.2022.
2. ↑  Alli Hallonblad: Mediatiedot: Yhdysvallat tappoi al-Qaida-johtajan veitsillä varustetulla ohjuksella *Helsingin Sanomat*.  2.8.2022. Viitattu 2.8.2022. (suomeksi)
3. ↑  Naughton, Philippe: The man they call Osama bin Laden's brain *Times Online*.  4.8.2005. Viitattu 1.7.2010. (englanniksi)
4. ↑  FBI:n viralliset nettisivut *fbi.gov*. Viitattu 22.6.2015. (englanniksi)
5. ↑  Most Wanted Terrorists: Ayman Al-Zawahiri FBI. Viitattu 1.7.2010. (englanniksi)
6. 1 2 3  Juonala, Jouko: Osaman opettajasta tuli emiiri (Tilaajille) *Helsingin Sanomat*.  17.6.2011.
7. ↑  Anttila, Pekka: Päivän kuva: al-Qaidan uusi johtaja on etsintäkuulutettu 25 miljoonasta dollarista *Suomen Kuvalehti*.  17.6.2011.
8. ↑  Kirurgi al-Zawahri noussee al-Qaidan uudeksi johtajaksi *Yle Uutiset*.  2.5.2011. Viitattu 3.5.2011.
9. ↑  Helin, Satu: Nämä miehet Yhdysvallat haluaa seuraavaksi (Tilaajille) *Helsingin Sanomat*.  3.5.2011.
10. ↑  Al-Qaida-johtaja antoi tukensa Syyrian kansannousulle *Ilta-Sanomat*.  12.2.2012.
11. ↑  Ayman al-Zawahiri's death: What is the Hellfire R9X missile that the Americans purportedly used? *Le Monde*.  3.8. 2022. Viitattu 5.1.2023.
12. ↑  Jake Harrington: Zawahiri’s Death and What’s Next for al Qaeda *CSIS*.  4.8.2022. Viitattu 5.1.2023.
13. ↑  Al Qaeda releases video it claims is narrated by leader al-Zawahiri who was believed dead *Reuters*.  23.12.2022. Viitattu 5.1.2023.

Aiheesta muualla
----------------

* Kuvia tai muita tiedostoja aiheesta **Aiman al-Zawahri** Wikimedia Commonsissa

* Sitaatteja aiheesta **Aiman al-Zawahri** Wikisitaateissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Ruotsi

 |
|  |
| Muut | 
* IdRef

 |

 |